महाभारतम्-02-सभापर्व-073
व्यासम्प्रति युधिष्ठिरेण उत्पातफलप्रश्ने व्यासेन तत्कथनपूर्वकं कैलासगमनम	्।। 1।। 
	व्यासोक्तं भ्रातृषु निवेद्य शोचतो युधिष्ठिरस्य अर्जुनेन समाश्वासनम्।। 2।	। 
	युधिष्ठिरेण समयकरणम्।। 3।। 
<table>				
<td>

	वैशम्पायन उवाच।। 	<td>	2-73-1x	
				
<td>

	`अनुसंसार्य नृपतीन्पाण्डवाः पाण्डवाग्रजम्। अभिजग्मुर्महेष्वासा धर्मराजं युधिष्ठिरम्।। 	<td>	2-73-1a2-73-1b	
				
<td>

	सोऽनुमेने महाबाहुर्भातॄंश्च सुहृदस्तथा'। शिष्यैः परिवृतो व्यासः पुरस्तात्समपद्यत।। 	<td>	2-73-2a2-73-2b	
				
<td>

	सोऽभ्ययादासनात्तूर्णं भ्रातृभिः परिवारितः। पाद्येनासनदानेन पितामहमपूजयत्।। 	<td>	2-73-3a2-73-3b	
				
<td>

	अथोपविश्य भगवान्काञ्चने परमासने। आस्यतामिति चोवाच धर्मराजं युधिष्ठिरम्।। 	<td>	2-73-4a2-73-4b	
				
<td>

	अथोपविष्टं राजानं भ्रातृभिः परिवारितम्। उवाच भगवान्व्यासस्तत्तद्वाक्यविशारदः।। 	<td>	2-73-5a2-73-5b	
				
<td>

	दिष्ट्या वर्धसि कौन्तेय साम्राज्यं प्राप्य दुर्लभम्। वर्धिताः कुरवः सर्वे त्वया कुरुकुलोद्वह।। 	<td>	2-73-6a2-73-6b	
				
<td>

	आपृच्छे त्वां गमिष्यामि पूजितोऽस्मि विशाम्पते। एवमुक्तः स कृष्णेन धर्मराजो युधिष्ठिरः।। 	<td>	2-73-7a2-73-7b	
<td>

	अभिवाद्योपसङ्गृह्य पितामहमथाब्रवीत्।।	<td>	2-73-8a	
<td>

	युधिष्ठिर उवाच। 	<td>	2-73-8x	
				
<td>

	संशयो द्विपदां श्रेष्ठ ममोत्पन्नः सुदुर्लभः। तस्य नान्योऽस्ति वक्ता वै त्वामृते द्विजपुङ्गव।। 	<td>	2-73-9a2-73-9b	
				
<td>

	उत्पातांस्त्रिविधान्प्राह नारदो भगवानृषिः। दिव्यांश्चैवान्तरिक्षांश्च पार्थिवांश्च पितामह।। 	<td>	2-73-10a2-73-10b	
				
<td>

	`सुमहच्च फलं तेषां भवितेति न संशयः'।अपि चैद्यस्य पतनाच्छान्तमौत्पातिकं महत्।। 	<td>	2-73-11a2-73-11b	
<td>

	वैशम्पायन उवाच।। 	<td>	2-73-12x	
				
<td>

	राज्ञस्तु वचनं श्रुत्वा पराशरसुतः प्रभुः। कृष्णद्वैपायनो व्यास इदं वचनमब्रवीत्।। 	<td>	2-73-12a2-73-12b	
				
<td>

	त्रयोदश समा राजन्नुत्पातानां फलं महत्। सर्वक्षत्रविनाशाय भविष्यति विशाम्पते।। 	<td>	2-73-13a2-73-13b	
				
				
<td>

	त्वामेकं कारणं कृत्वा कालेन भरतर्षभ। समेतं पार्थिवं क्षत्रं क्षयं यास्यति भारत।दुर्योधनापराधेन भीमार्जुनबलेन च।।  	<td>	2-73-14a2-73-14b2-73-14c	
				
<td>

	स्वप्नं द्रक्ष्यसि राजेन्द्र तस्मिन्काल उपस्थिते। तत्तेऽहं सम्प्रवक्ष्यामि तन्निबोध युधिष्ठिर।। 	<td>	2-73-15a2-73-15b	
				
<td>

	यान्तं द्रक्ष्यसि राजेन्द्र क्षपान्ते त्वं वृषध्वजम्। नीलकण्ठं भवं स्थाणुं कपालिं त्रिपुरान्तकम्।। 	<td>	2-73-16a2-73-16b	
				
<td>

	उग्रं रुद्रं पशुपतिं महादेवमुमापतिम्। हरं शर्वं वृषं शूलं पिनाकिं कृत्तिवाससम्।। 	<td>	2-73-17a2-73-17b	
				
<td>

	कैलासकूडप्रतिमे वृषभेऽवस्थितं शिवम्। निरीक्षमाणं सततं पितृराजाश्रितां दिशम्।।	<td>	2-73-18a2-73-18b	
				
<td>

	एवमीदृशकं स्वप्नं द्रक्ष्यसि त्वं विशाम्पते। मा तत्कृते ह्यनुध्याहि कालो हि दुरतिक्रमः।। 	<td>	2-73-19a2-73-19b	
				
<td>

	स्वस्ति तेऽस्तु गमिष्यामि कैलासं पर्वतं प्रति। अप्रमत्तः स्थितो दान्तः पृथिवीं परिपालय।। 	<td>	2-73-20a2-73-20b	
<td>

	वैशम्पायन उवाच।। 	<td>	2-73-21x	
				
<td>

	एवमुक्त्वा स भगवान्कैलासं पर्वतं ययौ। कृष्णद्वैपायनो व्यासः सह शिष्यैः सहानुगैः।। 	<td>	2-73-21a2-73-21b	
				
<td>

	गते पितामहे राजा चिन्ताशोकसमन्वितः। निः श्वसन्नुष्णमसकृत्तमेवार्थं विचिन्तयन्।। 	<td>	2-73-22a2-73-22b	
				
<td>

	कथं तु दैवं शक्येत पौरुषेण प्रबाधितुम्। अवश्यमेव भविता यदुक्तं परमर्षिणा।। 	<td>	2-73-23a2-73-23b	
				
<td>

	ततोऽब्रवीन्महातेजाः सर्वान्भ्रातॄन्युधिष्ठिरः।श्रुतं वै पुरुषव्याघ्रा यन्मां द्वैपायनोऽब्रवीत्।। 	<td>	2-73-24a2-73-24b	
				
<td>

	तदा तद्वचनं श्रुत्वा मरणे निश्चिता मतिः। सर्वक्षत्रस्य निधने यद्यहं हेतुरीप्सितः।। 	<td>	2-73-25a2-73-25b	
				
<td>

	कालेन निर्मितस्तात को ममार्थोऽस्ति जीवतः। एवं ब्रुवन्तं राजानं फाल्गुनः प्रत्यभाषत।। 	<td>	2-73-26a2-73-26b	
				
<td>

	मा राजन्कश्मलं घोरं प्रविशो बुद्धिनाशनम्।सम्प्रधार्य महाराज यत्क्षमं तत्समाचर।।	<td>	2-73-27a2-73-27b	
<td>

	वैशम्पायन उवाच।। 	<td>	2-73-28x	
				
<td>

	ततोऽब्रवीत्सत्यधृतिर्भ्रातॄन्सर्वान्युधिष्ठिरः। द्वैपायनस्य वचनं तत्रैव समचिन्तयत्।। 	<td>	2-73-28a2-73-28b	
				
<td>

	अद्यप्रभृति भद्रं वः प्रतिज्ञां मे निबोधत।त्रयोदश समास्तात को ममार्थो ऽस्ति जीवतः।। 	<td>	2-73-29a2-73-29b	
				
<td>

	न प्रवक्ष्यामि परुषं भ्रातॄनन्यांश्च पार्थिवान्। स्थितो निदेशे ज्ञातीनां योक्ष्ये तत्सुमुदाहरन्।। 	<td>	2-73-30a2-73-30b	
				
<td>

	एवं मे वर्तमानस्य स्वसुतेऽष्वितरेषु च। भेदो न भविता लोके भेदमूलो हि विग्रहः।। 	<td>	2-73-31a2-73-31b	
				
<td>

	विग्रहं दूरतो रक्षन्प्रियाण्येव समाचरन्। वाच्यतां न गमिष्यामि लोकेषु मनुजर्षभाः।। 	<td>	2-73-32a2-73-32b	
				
<td>

	भ्रातृर्ज्येष्ठस्य वचनं पाण्डवाः संनिशम्य तत। तमेव समवर्तन्त धर्मराजहिते रताः।। 	<td>	2-73-33a2-73-33b	
				
<td>

	संसत्सु समयं कृत्वा धर्मराड्भ्रातृभिः सह। पितॄंस्तर्प्य यथान्यायं देवताश्च विशाम्पते।। 	<td>	2-73-34a2-73-34b	
				
<td>

	कृतमङ्गलकल्यामो भ्रातृभिः पिरवारितः। गतेषु क्षत्रियेन्द्रेषु सर्वेषु भरतर्षभ।। 	<td>	2-73-35a2-73-35b	
				
				
<td>

	युधिष्ठिरः सहामात्यः प्रविवेश पुरोत्तमम्। दुर्योधनो महाराज शकुनिश्चापि सौबलः। सभायां समणीयायां तत्रैवास्ते नराधिप।। 	<td>	2-73-36a2-73-36b2-73-36c	
<td>

	।। इति श्रीमन्महाभारते सभापर्वणि द्यूतपर्वणि त्रिसप्ततितमोऽध्यायः।। 73 ।। 	<td>		

महाभारतम्/सभापर्व